*Tämä artikkeli kertoo jääkiekkoilijasta. Samannimisestä ampumahiihtäjästä kertoo sivu Arttu Heikkinen (ampumahiihtäjä)*

**Arttu Heikkinen** (s. 5. maaliskuuta 1993 Kuhmo) on suomalainen jääkiekkoilija, joka pelaa SM-liigajoukkue Pelicansissa. Hän on pelipaikaltaan vasen laitahyökkääjä. Jatkoaika.com -sivusto on luonnehtinut Heikkistä fyysiseksi energiahyökkääjäksi, joka tekee tilaa ketjukavereilleen.

Ura
---

### Seuraura

Heikkinen on Kuhmon Kivan kasvatti. Hän siirtyi kesken kauden 2007–2008 jo kaksi vuotta alaikäisenä Sotkamon Kiekon B-nuoriin. Kaudeksi 2008–2009 15-vuotias Heikkinen siirtyi Oulun Kärppien C-nuoriin. Kauden 2010–2011 päätteeksi hän voitti B-nuorten SM-hopeaa. Kaudella 2011–2012 Heikkinen debytoi miesten peleissä pelattuaan Kärppien A-nuorista kaksi ottelua lainalla Suomi-sarjajoukkue JHT Kalajoessa. Kaudella 2012–2013 hän oli pudotuspeleissä Kärppien paras pistemies Saku Mäenalasen ja Joona Vareksen kanssa tehoilla 2+5=7.

Kaudeksi 2013–2014 Heikkinen siirtyi vuoden mittaisella sopimuksella Mestis-joukkue Kajaanin Hokkiin. Hänen tulokaskautensa toi 44 runkosarjaottelussa tehot 11+17=28 ja yhdeksässä playoff-ottelussa neljä maalia. Heikkinen voitti runkosarjassa Hokin sisäisen tehotilaston lukemalla +13. Hänet valittiin Mestiksen joulukuun 2013 kuukauden tulokaspelaajaksi. Kaudeksi 2014–2015 Heikkinen siirtyi päävalmentaja Petri Mattilan vanavedessä KooKoon riveihin. Hän voitti kauden päätteeksi Mestis-hopeaa.

Heikkinen siirtyi kaudeksi 2015–2016 vuoden mittaisella sopimuksella Heinolan Peliittoihin. Hänen kautensa jäi loukkaantumisten vuoksi kuitenkin vain 20 ottelun mittaiseksi. Kaudella 2016–2017 Heikkinen debytoi myös Peliittojen yhteistyöjoukkue Pelicansissa, SM-liigassa. Hän teki liigadebyyttinsä 29. lokakuuta 2016 Tampereen Ilvestä vastaan. Heikkinen sai ottelussa jääaikaa 7.51 minuuttia. Hän teki ottelussa myös liigauransa avausmaalin ensimmäisellä laukauksellaan. Heikkinen vakiinnutti paikkansa Pelicansissa ja siirtotakarajalla hänen kerrottiin jäävän loppukaudeksi joukkueen vahvuuteen. Heikkisen tulokaskausi SM-liigassa toi 43 runkosarja- ja viidessä playoff-ottelussa tehot 3+2=5. Helmikuussa 2017 Heikkinen teki Pelicansin kanssa kevääseen 2018 ulottuvan ja yhden optiovuoden sisältävän SM-liigasopimuksen.

Kaudella 2017–2018 Heikkinen pelasi loukkaantumisen vuoksi runkosarjassa vain 22 ottelua.

### Maajoukkueura

Heikkinen pelasi alle 18-vuotiaiden Ivan Hlinkan muistoturnauksessa vuonna 2010. Hän pelasi myös World U-17 Hockey Challengessa vuonna 2010, jolloin Heikkinen voitti Suomen sisäisen syöttöpörssin neljällä syöttöpisteellään. Hän on toiminut myös alle 17-vuotiaiden maajoukkueen varakapteenina. Yhteensä Heikkinen on pelannut neljä nuorten ja 27 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Kärpät | A-SM | 24 | 4 | 6 | 10 | 12 | – | – | – | – | – |
| 2011–2012 | Kärpät | A-SM | 42 | 7 | 13 | 20 | 26 | 3 | 0 | 0 | 0 | 0 |
|  | JHT | Suomi-sarja | 2 | 0 | 0 | 0 | 2 | – | – | – | – | – |
| 2012–2013 | Kärpät | A-SM | 43 | 7 | 17 | 24 | 74 | 5 | 2 | 5 | 7 | 6 |
| 2013–2014 | Hokki | Mestis | 44 | 11 | 17 | 28 | 28 | 9 | 4 | 0 | 4 | 4 |
| 2014–2015 | KooKoo | Mestis | 38 | 3 | 8 | 11 | 24 | 18 | 2 | 4 | 6 | 6 |
| 2015–2016 | Peliitat | Mestis | 20 | 5 | 1 | 6 | 8 | – | – | – | – | – |
| 2016–2017 | Peliitat | Mestis | 16 | 4 | 4 | 8 | 37 | – | – | – | – | – |
|  | Pelicans | SM-liiga | 43 | 3 | 2 | 5 | 12 | 5 | 0 | 0 | 0 | 2 |
| 2017–2018 | Pelicans | SM-liiga | 22 | 1 | 3 | 4 | 27 | 2 | 0 | 0 | 0 | 0 |
| 2 kautta | yhteensä | SM-liiga | 65 | 4 | 5 | 9 | 39 | 7 | 0 | 0 | 0 | 2 |
| 4 kautta | yhteensä | Mestis | 118 | 23 | 30 | 53 | 97 | 27 | 6 | 4 | 10 | 10 |

Lähteet
-------

* Arttu Heikkinen The Internet Hockey Databasessa (englanniksi)
* Arttu Heikkinen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Arttu Heikkinen *Elite Prospects*. Everysport Media Group AB.  (englanniksi)
2. ↑  Arttu Heikkinen *Jatkoaika.com*. Jatkoaika ry. Viitattu 30.10.2016.
3. ↑  Hyvärinen palaa Hokkiin *Jatkoaika.com*.  10.5.2013. Jatkoaika ry. Viitattu 30.10.2016.
4. ↑  Mestiksen mestari rysäytti raivolla – pelaajarunko kasassa *Jatkoaika.com*.  5.5.2014. Jatkoaika ry. Viitattu 30.10.2016.
5. ↑  Peliittojen runko julki – Heikkinen siirtyy Kouvolasta Heinolaan *Jatkoaika.com*.  2.6.2015. Jatkoaika ry. Viitattu 30.10.2016.
6. ↑  Ottelutilastot *liiga.fi*.  29.10.2016. Jääkiekon SM-liiga Oy. Viitattu 30.10.2016.
7. ↑  Otteluseuranta *liiga.fi*.  29.10.2016. Jääkiekon SM-liiga Oy. Viitattu 30.10.2016.
8. ↑  Siirtoikkuna sulkeutui – Peliitoilla pelaajaliikennettä sisään ja ulos  16.2.2017. Heinolan Peliitat Oy. Viitattu 16.2.2017.
9. ↑  Heikkiselle jatkoa Pelicansiin – "Juuri sellainen tyyppi, jollaisia me joukkueeseen haluamme" *Jatkoaika.com*.  22.2.2017. Jatkoaika ry. Viitattu 22.2.2017.
10. ↑  U18-maajoukkue kahdeksan maan turnaukseen *finhockey.fi*.  9.8.2010. Suomen Jääkiekkoliitto – Finlands Ishockeyförbund ry. Viitattu 30.10.2016.

Pelicans – SM-liiga
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Horký |
-- Jordán |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki